open-index/open-wikipedia-markdown huggingface dataset:
Ջոզեֆֆո Գվամի

**Ջոզեֆֆո Գվամի** (**Ջոզեֆֆո Ջուզեպե Գվամի** կամ **Ջոզեֆֆո դա Լուկա**, ), իտալացի կոմպոզիտոր, երգեհոնահար, ջութակահար, ուշ Վերածննդի Վենետիկյան դպրոցի երգիչ։

## Կենսագրություն
Ծնվել է Լուկա քաղաքում, եղել է Ֆրանչեսկո Գվամիի եղբայրը (ծնվել է 1534 թվականին)։ Նրա վաղ կյանքի մասին քիչ բան է հայտնի, ըստ դրանց  Ջոզեֆֆո դա Լուկան ընդունվել է Վենետիկի Սուրբ Մարկոսի տաճար՝ Իտալիայի ամենահեղինակավոր երաժշտական հաստատություններից մեկը, 1561 թվականին այնտեղ սովորել է Ադրիան Վիլարտի և Անիբալ Պադովանոյի մոտ և հանդես է եկել որպես երգիչ։ 1568 թվականին նա լքել է Վենետիկն ու գնացել Բավարիա՝ որպես Բավարիայի Ալբրեխտի արքունիքում առաջին երգեհոնահար, որտեղ գտնվում էր նաև նիդերլանդական դպրոցի հայտնի կոմպոզիտոր Օրլանդե դե Լասոն։ 1570-ական թվականների սկզբին նա ժամանակավորապես վերադարձել է Իտալիա և մեկ անգամ նվագակցել է Լասոյին։ 1579 թվականին նա Լուկայում հանդես է եկել որպես երգեհոնահար և այնտեղ մնաց մինչև 1582 թվականը կամ ավելի երկար։ 1585 թվականին Ջենովայում աշխատել է *մաեստրո դի կապելա*։ Նրա մասին ճշգրիտ մանրամասները չեն եղել մինչև Սուրբ Մարկոս գնալը, բայց հաստատ է, որ նա այս տարիներին ստեղծագործել և համբավ է ձեռք բերել որպես երգեհոնահար։

1588 թվականին զբաղեցրել է Սուրբ Մարկոսի առաջին երգեհոնահարի պաշտոնը (կային երկու երգեհոնահարներ, որոնք սովորաբար աշխատում էին նաև որպես կոմպոզիտորներ, մաեստրո դի կապելլայի ղեկավարությամբ, որն այդ ժամանակ Ջոզեֆֆո Ցառլինոն էր)։ Երբ Ցառլինոն մահացել է, Գվամին վերադարձել է Լուկա։ Լուկայի տաճարներից մեկում նա աշխատել է որպես երգեհոնահար, որտեղ էլ մնացել է մինչև իր մահը։

## Գործեր և ազդեցություն
Գվամիի հոգևոր երաժշտական ոճի վրա հիմնական ազդեցություն են թողել Սուրբ Մարկոսի նրա ուսուցիչը և Ցիպրիանո դե Ռորը, իսկ ավելի ուշ՝ Լասուսը։ Իրապես այդ երկու կոմպոզիտորները կարող էին ընկերներ լինել, քանի որ նրանք միասին ծառայել են Մյունխենում և ակնհայտորեն միասին են ճանապարհորդել։ Իր աշխարհիկ երաժշտության մեջ նա առավել առաջադեմ էր՝ օգտագործելով անսովոր քանակությամբ քրոմատիզմ և մոդուլացում զսպված տոայնությամբ՝ անկասկած ենթարկվելով Նիկոլա Վիչենտինոյի ազդեցությանը։

Գվամին գրել է նաև բազմաթիվ գործիքային կանզոնաներ, ամենայն հավանականությամբ նա գրել է երգեհոնային երաժշտություն, որը կորել է (մնացել է միայն մեկ հատված Ջիրոլամո Դիրուտայի հավաքածուում)։ Կանզոնաները վենետիկյան արդի ոճով են, հակաֆոնալ և զարդարուն, տարբեր դրվագներում օգտագործվել են խիստ տարբեր թեմատիկ նյութեր։

Գվամին դերը կարևոր է եղել նաև որպես ուսուցիչ՝ ուսուցանելով այնպիսի կոմպոզիտորների, ինչպիսին է Ադրիանո Բանկերին, բարոկկոյի ոճին անցած եզակի դեմքերից մեկը։ Վուչենցո Գալիլեյը՝ առաջադեմ երաժշտության տեսաբան, լուտենիստ և աստղագիտության հայր, նույնպես գրել է Գվամիի երաժշտական տաղանդի և փառքի մասին։
## Աղբյուրներ
**The New Grove Dictionary of Music and Musicians*, ed. Stanley Sadie.  20 vol.  London, Macmillan Publishers Ltd., 1980.  
* Gustave Reese, *Music in the Renaissance*.  New York, W.W. Norton & Co., 1954.  
* Eleanor Selfridge-Field, *Venetian Instrumental Music, from Gabrieli to Vivaldi.*  New York, Dover Publications, 1994.  

## Արտաքին հղումներ
* 
* 
* Short biography

## Ծանոթագրություններ

Կատեգորիա:Իտալացի կոմպոզիտորներ
Կատեգորիա:Իտալացի երգեհոնահարներ
Կատեգորիա:Իտալացի ջութակահարներ
Կատեգորիա:Վերածննդի կոմպոզիտորներ
Տոմմազո դե Ալենի

160 px|thumb|Թոմասո դե Ալենի, ''«Տիրամայրը մանուկ Հիսուսի հետ»''

**Տոմմազո դե Ալենի** (, հայտնի որպես Իլ Ֆադինո (), Վերածննդի դարաշրջանի իտալացի մանրանկարիչ։ Աշխատել է իր հայրենի քաղաք Կրեմոնայում։

Տոմմազո դե Ալենին նկարիչ Գալեացո Կամպիի աշակերտն էր։ Նա ոգեշնչված է եղել Պերուջինոյի ստեղծագործություններով, նկարել է սրբապատկերներ Կրեմոնա քաղաքի Սան Դոմենիկո եկեղեցու համար, որտեղ աշխատել է նկարիչ Կամպիի հետ։ Նրա «Սուրբ ծնունդ» աշխատանքը (1515), որ գտնվում է Սան Դոմենիկոյի եկեղեցիներում, տեղափոխվել է Կրեմոնայի քաղաքապետարան։

## Գրականություն
* Thomas, Joseph. Cosimo, Inc.. The Universal Dictionary of Biography and Mythology (en anglès), 2010. ISBN 9781616400682 [Consulta: 5 agost 2014].
* Pilkington. T. M'Lean. A General Dictionary of Painters: Containing Memoirs of the Lives and Works of the Most Eminent Professors of the Art of Painting, from Its Revival, by Cimabue, in the Year 1250, to the Present Time. A New Edition, Revised and Corrected Throughout, with Numerous Additions, Particularly of the Most Distinguished Artists of the British School, Volumen 1 (en anglès), 1824 [Consulta: 5 agost 2014]. «Digitalizat per la Universitat Colúmbia el 16 de juliol de 2009»
* Soresina, Bartolommeo. Società tipog. de' classico italiani. La pittura cremonese (en italià), 1824 [Consulta: 5 agost 2014]. «Digitalizat per Princeton University el 15 de juliol de 2011»

## Ծանոթագրություններ

## Արտաքին հղումներ
* 

Կատեգորիա:16-րդ դարի իտալացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Վերածննդի նկարիչներ
Մարչելո Ֆոգոլինո

[thumb|справа|250пкс|''«Տիրամայրը մանուկ Հիսուսի և սրբերի հետ»'', [1510-1520]]

**Մարչելո Ֆոգոլինո** (երբեմն՝ Մարսելո, , մոտ 1485-1548 թվականից հետո), վենետիկյան դպրոցի Վերածննդի դարաշրջանի իտալացի նկարիչ, մաներիզմի ներկայացուցիչ։ 15-րդ դարի վերջին Վիչենցայի ամենանշանավոր նկարիչներից մեկը։

Ծագումով Ֆրիուլիից է։ Ծնվել է հավանաբար 15-րդ դարի վերջին երրորդում, իր կարիերայի սկզբում նա աշխատել է Վիչենցայում, 16-րդ դարի առաջին կեսին՝ Բարտոլոմեո Մոնտանյայի ղեկավարությամբ։

1520-1521 թվականներին նա վերադարձավ հայրենիք Ֆրիուլի, իր աշխատանքները ստեղծել է Ջովաննի Պորդենոնեի նկարչական ոճի ազդեցության տակ։

1527 թվականին, սպանությանը մասնակից լինելու մեղադրանքով նա վտարվեց Վենետիկից և գնաց Տրենտո, որտեղ ստեղծեց մի շարք որմնանկարներ, այդ թվում նկարեց *«Կացուֆֆիի տունը»*։ Մարչելո Ֆոգոլինոյի գործերը զարդարում էին Բուոնկոնսիլիո ամրոցը, Մալպագայի, Սարդանյայի և այլ պալատները, որոնք գտնվում էին Տրենտինոյի տարածքում։

Վիչենցայի ամենահին թանգարանում՝ Քաղաքացիական արվեստի պատկերասրահում («Museo Civico) գտնվող նրա *«Մոգերի երկրպագությունը»* նկարը` նրա առաջին նկարներից մեկն է, որտեղ նկարչի գունագեղ բնապատկերի վրա նկատելի են հոլանդական և գերմանական ազդեցությունները։

## Ծանոթագրություններ

## Արտաքին հղումներ
*

Կատեգորիա:16-րդ դարի իտալացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Նկարիչներ այբբենական կարգով
Կատեգորիա:Վերածննդի արվեստ
Կատեգորիա:Վերածննդի կերպարվեստ
Կատեգորիա:Վերածննդի նկարիչներ
Կատեգորիա:Իտալացի մաներիստ նկարիչներ
Կատեգորիա:Իտալացի արվեստագետներ
Սեբաստիանո Մայնարդի

**Սեբաստիանո Մայնարդի** (, հաճախ նաև *Բաստյանո Մայնարդի*, ), իտալացի նկարիչ։

## Կենսագրություն
Համագործակցում էր Դոմենիկո Գիրլանդայոյի արտադրամասի հետ։ Բացի դրանից ոգեշնչված է եղել Անդրեա դել Վերոկկիոյի արվեստից։ Նա աշխատել է Ֆլորենցիայում և Սան Ջիմինյանոյում։ Մի շարք դիմանկարների հեղինակ է (դրանցից որոշներին վերագրելով՝ արվեստի պատմաբանները տատանվում են Մայնարդիի և Գիրլանդայոյի միջև), գրել է «Ավետում» և «Տիրամայրը մանուկ Հիսուսի հետ» թեմաներով։

## Սեբաստիանո Մայնարդիի նկարները
Արվեստի պատմաբանները Մայնարդիի հետևյալ նկարները դասում են նրա կարևորագույն ստեղծագործությունների շարքը.

* *Սուրբ Ջիմինյանոն օրհնում է երեք տղամարդկանց` Դոմենիկո Ստրամբիի հուշարձանի վերևում*, 1488 թվական
* *Սուրբ Ջերոմը*, *Տիրամայրը և մանուկ Հիսուսը*, 1490 թվական, Ֆլորենցիա, Նազիոնալ դել Բարջելո թանգարան։
* *Տիրամայրը*, մոտ 1492-1495, որմնանկար, Ֆլորենցիա, Սանտա Կրոչե, Բարոնչելի մատուռ։
* *Պիետան գլխատված Սուրբ Հովհաննես Մկրտչի և Սուրբ Պողոսի հետ*, 1500 թվական։
* *Տիրամայրը և մանուկ Հիսուսը* և *Սրբեր* որմնանկարները, մոտավորապես 1500-1510 թվականներ, Սան Ջիմինյանո, Օսպեդալե դի Սանտա Ֆինա։
* *Տիրամայրը և մանուկ Հիսուսը երկու հրեշտակների հետ*, մոտ 1502 թվական, Սան Ջիմինյանո, Քաղաքացիական թանգարան։
* *Տիրամայրը և մանուկ Հիսուսը սրբեր Ջերոմի և Բերնարդո Տոլոմեյի հետ*, 1502 թվական։
* *Տիրամայրը և մանուկ Հիսուսը հրեշտակի հետ*, մոտ 1502 թվական, Սան Ջիմինյանո, Քաղաքացիական թանգարան։
* *Տիրամայրը և մանուկ Հիսուսը սրբեր Օգուստինի, Ջիմինյանոյի, Մարիամ Մագդալենայի, Հովհաննես Մկրտչի and Քեթրինի հետ* (նկարել է Բիաջո դ'Անտոնիոյի հետ), մոտ 1502, Սան Ջիմինյանո, Քաղաքացիական թանգարան։
* *Տիրամայրը յոթ ցավերի և սրբեր Գրիգորի ու Փիթեր Մարտիրոսի հետ*, մոտավորապես 1505 թվական, Կամպի Բիսենցիո, Ֆլորենցիա, Սանտի Լորենցո էլ Մարտինո։
* *Տիրամայրը և մանուկ Հիսուսը սրբեր Սեբաստիանի, Ֆրանցիզի, Տոբիայի ու Սիենայի Բեռնարդ հրեշտակի հետ*, մոտ 1505, որմնանկար։
* *Սրբեր Ջերոմը և Ֆրանցիսկոսը ծննդյան արարողության ժամանակ*, մոտ 1505 թվական, Պելագո, Ֆլորենցիա, Արվեստի Սակրա թանգարան։
* *Տիրամայրը և մանուկ Հիսուսը սրբեր Ջուլիանի ու Ֆրանցիզի հետ*, թվագրված 1506-ով, Պալերմո, Կիարամոնտե Բորդոնարոյի հավաքածու։
* *Տիրամայրը և մանուկ Հիսուսը սրբեր Դոմինիկի, Լոուրենսի, Հովհաննես Մկրտչի ու Լյուսիի հետ*, 1507։
* *Տիրամայրը և մանուկ Հիսուսը սրուրբ Յուստոսի և մարգարեի հետ*, թվագրված 1507 թվով, Ինդիանապոլիսի գեղարվեստի թանգարան։
* *Տիրամայրը և մանուկ Հիսուսը սուրբ Բենեդիկտի, Միքայելի, Կասիանոյի, Ամբրոզի և Դոմինիկի հետ* 1511 թվագրությամբ, Սան Ստեֆանո։

## Պատկերասրահ

Ghirlandaio, Davide - Profilbildnis einer jungen Frau.jpg|thumb|*Կնոջ դիմանկար*, 1480 թվական: Բեռլինի պատկերասրահ
Sebastiano mainardi 05.jpg|thumb|*Մանուկ Հիսուսի խոնարհումը*
Bastiano Mainardi - Madonna and Child with St. Justus of Volterra and St. Margaret of Antioch. - 51.58 - Indianapolis Museum of Art.jpg|thumb|*Տիրամայրը և մանուկ Հիսուսը Յուստուսի և մարգարեի հետ,* Ինդիանապոլիսի գեղարվեստի թանգարան



## Ծանոթագրություններ

## Արտաքին հղումներ
* Աշխատանքները աշխարհի թանգարաններում

Կատեգորիա:16-րդ դարի իտալացի նկարիչներ
Կատեգորիա:Վերածննդի նկարիչներ
Նկարիչն արվեստանոցում

**«Նկարիչն արվեստանոցում»**, հոլանդացի նկարիչ Ռեմբրանդ վան Ռեյնի կտավը, որը պատկերել է մոտ 1628 թվականին։ Գտնվում է Բոստոնի գեղարվեստի թանգարանում։

## Սյուժե
Նկարում պատկերված է նկարչի արվեստանոցը, որը հավանաբար համապատասխանում էր այն սենյակին, որտեղ աշխատում էր ինքը՝ Ռեմբրանդը։ Պատկերված է նկարչի և նկարակալի դեմ-դիմաց լինելու պահը։ Հաշվի առնելով այն փաստը, որ նկարակալը առաջին պլանում է, իսկ նկարիչը սենյակի հետնամասում է, նկարակալի ուրվագիծը ստանում է հոյակապ չափսեր՝ հսկայական ստվեր գցելով դռան վրա, կարծես թույլ չտալով միջամտել նկարչի և կտավի միջև կապին։ Նկարիչ Ռեմբրանդի կերպարի համար հավանաբար բնորդ է եղել ուսանող Գերիտ Դոուն։

## Նկարագրություն
Նկարիչը լայնեզր գլխարկով ու վերնաշապիկով է, կարծես ինչ-որ հանդիսակարգի է ներկա։ Նա ոչ մի ուշադրություն չի դարձնում դիտողին, ամբողջովին ընկղմված է իր կտավի մեջ։ Նկարակալը թեքված է դեպի դիտողին, այդպիսով նկարիչը և կտավը դարձել են նկարի միակ հերոսները։

## Տես նաև
* Ալեն Ժոբերի «Տարօրինակությունների հայելին։ Ինքնադիմանկարներ» ֆիլմը «Ներկապնակներ» շարքից (Ֆրանսիա, 1991)։

## Ծանոթագրություններ

## Արտաքին հղումներ
* Բոստոնի Գեղարվեստի թանգարան

Կատեգորիա:1628 նկարներ
Կատեգորիա:Բոստոնի գեղեցիկ արվեստների թանգարանի նկարներ
Կատեգորիա:Ռեմբրանդտի նկարներ
Բարտոլոմեո Վենետո

**Բարտոլոմեո Վենետո** (, ), Վերածննդի դարաշրջանի իտալացի նկարիչ։

## Կենսագրություն և ստեղծագործություն
Բարտոլոմո Վենետոյի ծագման մասին քիչ տեղեկություններ կան։ Նկարիչը իր հայտնի նկարներից առաջինի՝  «Մարիամը մանկան հետ» նկարի վրա ստորագրել է 1502 թվականի ապրիլի 9-ին՝ «կես վենետիկցի, կիս կրեմոնցի»։ Աշխատել է հիմնականում Վենետիկում և Լոմբարդիայում։ Ըստ որոշ տեղեկությունների, ծնվել է Կրեմոնայի կամ Բերգամոյի տարածքում։ Բերգամոյում նա ուսումնասիրել է դիմանկարչություն և այդ բնագավառում հասել է ուշագրավ հմտության։

Վենետոն իր վաղ ստեղծագործական շրջանում ստեղծել է գրեթե բացառապես կրոնական թեմաներով կտավներ Վենետիկյան դպրոցի ոճով։ Ջովաննի Բելլինիի և Անտոնելլո դա Մեսինայի արվեստը առանձնահատուկ ազդեցություն է ունեցել Վենետոյի նկարչության վրա։ Հետագա ժամանակահատվածում, ինչպես մի շարք այլ վենետիկցի նկարիչներ (Մարկո Մարցիալե, Յակոպո դե Բարբարի, Բենեդետտո Դիանա), Վենետոն շատ գաղափարներ է վերցրել Ալբրեխտ Դյուրերից։ Սկզբնական շրջանում Վենետոյի նկարներում պատկերների և առարկաների ուրվագծերը պարզ և կոպիտ են՝ Ալվիզ Վիվարինիի ոճով։ Միայն Ֆերարայում և Միլանում մնալուց և Լոմբարդիայի գեղանկարչական դպրոցի հետ ծանոթությունից հետո այն, ինչ պատկերված է նրա ստեղծագործություններում, դառնում է փափուկ, կլորացվում և մոտենում է Լեոնարդո դա Վինչիի տեսլականին։ Ֆերարայում և նրա շրջակայքում Վենետոն պատվեների հիման վրա նկարել է դ'Էստե դքսական ընտանիքի որոշ ներկայացուցիչների դիմանկարներ։ Աշխատել է նաև Պադովայում։

Վենետիկից հեռանալուց հետո Վենետոն առաջին տարիներին աստիճանաբար հեռացել է վենետիկյան ոճի նորմերից և ավելի ու ավելի է ենթարկվել Հյուսիսային Վերածննդի դարաշրջանի ներկայացուցիչների (Դյուրեր, Լուկաս վան Լեյդեն) ազդեցությանը։ Հետո նրա ստեղծագործություններում գերակշռում է Լեոնարդո դա Վինչիի դպրոցի ազդեցությունը։ Նկարչի կյանքի վերջին տարիներին նրա դիմանկարներում հեշտ է ճանաչել բրեշիանյան ոճը, հատկապես Ալեսանդրո Մորետտոյի և Ջովաննի Սավոլդոյի ազդեցությունը։ Վենետոյի արժանիքներից մեկն այն հմտությունն է, որի շնորհիվ նա իր ստեղծագործություններում զուգորդել է Հյուսիսային և Իտալիայի Վերածննդի դարաշրջանի նվաճումները։

Բարտոլոմեո Վենետոն մահացել է ենթադրաբար 1530/1531 թվականին։

## Պատկերասրահ

Պատկեր:Bartolomeo Veneto Woman playing a lute.jpg|Վին նվագող կինը (մոտ 1530, Գեթի կենտրոն, ԱՄՆ)
Պատկեր:Veneto 0006.jpg|Երիտասարդ տղամարդու դիմանկար
Պատկեր:Bartolomeo veneto gentleman.jpg|Երիտասարդ տղամարդու դիմանկար
Պատկեր:Veneto 0001.jpg|Նորածին Քրիստոսի թլփատությունը
Պատկեր:Veneto 0016.jpg|Դոննա Էբրեայի դիմանկարը
Պատկեր:Veneto 0009.jpg|Չորսը Ռիդոնո տոհմից
Պատկեր:Veneto 0025.jpg|Մադոննա Դելլա Փերը
Պատկեր:Veneto 0033.jpg|Ձեռնոցով երիտասարդի դիմանկար
Պատկեր:Veneto, Bartolomeo - Beata Beatrice II d'Este - 1510s.jpg|Բեատա Բեատրիսա II  դ'Էստեի դիմանկարը (1510-ական թվականներ Ֆերարա, Իտալիա)
Պատկեր:Veneto 0036.jpg|Հովհաննես Մկրտիչ


## Ծանոթագրություններ

## Գրականություն
* Kindlers Malereilexikon. — Z.: Kindler Verlag AG, 1964—1971.

Կատեգորիա:16-րդ դարի իտալացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Վերածննդի նկարիչներ
Ճանապարհ դեպի Գողգոթա (նկար, Տիցիան)

**Ճանապարհ դեպի Գողգոթա** (), Վերածննդի դարաշրջանի իտալացի մեծ նկարիչ Տիցիանի նկարը։ Արվել է մոտավորապես 1565 թվականին։

## Պատմական ակնարկ
Տիցիանի ժամանակակիցների շրջանում «Ճանապարհ դեպի Գողգոթա»-ի սյուժեին անդրադարձել են Արևմտյան Եվրոպայի տարբեր վարպետներ, որոնց թվում են
* Ալբրեխտ Դյուրերը
* Պիտեր Բրեյգել Ավագը
* Տինտորետտոն։
Նրանք բոլորը կոմպոզիցիան հագեցրել են մանրամասնություններով ու դետալներով, որպեսզի առավել լիարժեքորեն վերստեղծեն դեպի մահապատժի վայր Քրիստոսի ճանապարհի ողբերգականությունը՝ ունենալով ծանր բեռ ուսերի վրա։ Պիտեր Բրեյգել Ավագի համար մանրամասնությունների քանակն այնքան զգալի էր, որ վարպետը համարձակվել էր ստեղծել համայնապատկերային բնանկար՝ կարծես վախենալով բաց թողնել աստվածաշնչյան պատումի դրվագներից որևէ մեկը։

Բոլորովին այլ ճանապարհով է գնացել Տիցիանը՝ սեփական կոմպոզիցիան ստեղծելու համար։ Մի փոքր ուղղանկյուն կտորի վրա միայն երկու պատկեր կա՝ Քրիստոսը և Հովսեփ Արիմաթացին։ Նկարիչը լռելյայն անդրադարձ է կատարել հանդիսատեսի երևակայությանը և սյուժեի նրա իմացությանը, ինչն էլ հենց լրացնում է անհրաժեշտ բոլոր մանրամասները։ Զարմանք է առաջացնում փայտե պարապետը՝ ցածրիկ եզրապատը, որը պատկերված է նկարի ներքևում։ Հանդիսատեսն ասես գտնվում է տանը, որտեղից դիտում է ողբերգական հայտնի ճանապարհով ընթացքը։

## Պրովենանս
Կտավը գնվել է Տիցիանի տնից 1581 թվականին Բարբարիգո ընտանիքի կողմից։ Այն ներկայումս գտնվում է Էրմիտաժում, որտեղ բերվել էր 1850 թվականին «Բարբարիգո» հավաքածուից։ Կտավը Պրադոյի թանգարանում պահվող հեղինակի կողմից ստորագրված կոմպոզիցիայի կրկնությունն է։

## Տես նաև
* Քվատրոչենտո
* Վերածնունդ
* Տինտորետտո
* Վենետիկի գեղարվեստի դպրոց

## Ծանոթագրություններ

Կատեգորիա:1565 նկարներ
Կատեգորիա:Բնօրինակում անաղբյուր հոդվածներ
Կատեգորիա:Էրմիտաժի նկարներ
Կատեգորիա:Նոր Կտակարանի սյուժեով նկարներ
Կատեգորիա:Տիցիանի նկարներ
Կատեգորիա:Քրիստոսը գեղանկարչության մեջ
Շուշիի Վարանդա երգչախումբ

** Շուշիի «Վարանդա» մանկակապատանեկան, երիտասարդական պետական երգչախումբ**, հիմնադրվել է 1992 թվականին,  Շուշիի «Արամ Մանուկյան» վարժարանում, լիբանանահայ երաժիշտ Զաքար Քեշիշյանի կողմից։

## Պատմություն
Երգչախումբը ստեղծվել է 1992 թվականին՝ Շուշիի ազատագրումից  հետո, սեպտեմբեր ամսին։ Այն գործել է Շուշիի «Արամ Մանուկյան» վարժարանում և որոշ ժամանակ անց երգչախմբին տրվել է պետական կարգավիճակ։ Երգչախումբն իր ստեղծագործական գործունեությունը  շարունակել է երեք՝ մանկական, պատանեկան և երիտասարդական կազմերով։ Երգչախմբի առաջին համերգը տեղի է ունեցել Շուշիում, այնուհետև Երևանում՝ 1993 թվականին։

Երգչախումբը հիմնադրման օրվանից բազմաթիվ համերգներով ելեւյթներ է ունեցել Արցախի տարբեր շրջաններում, զորամասերում, դպրոցներում, Հայաստանում և Լիբանանի Համազգայինի «Կարկաչ» մանկապատանեկան և «Այգ» երիտասարդական երգչախմբերի հետ։

Հիմնադրման օրվանից երգչախումբը պատրաստել է  երեք տասնյակից երգել են բազմաթիվ պատանի երգիչներ, կատարել հայ թե օտար դասական, ժամանակակից ու ժողովրդային ավելի կան 500 խմբերգեր։ Խմբի մասին պատրաստվել են վավերագրական ֆիլմեր։ 2004 թվականին երգչախումբը ձայնագրվել է «Բերդաքաղաք» խտասալիկը, կատարել հայ դասական հոգևոր խմբերգերի մի ընտրանի։ 2012 թվականին՝ երգչախմբի 20-ամյակի առթիվ պատրաստվել է երգչախմբի ստեղծագործական տարեգրության մասին պատմող Հրաչ Թոքաթլյանի «Երգող ամառներ» վավերագրական ֆիլմը։

## Ծանոթագրություններ

## Արտաքին հղումներ
*ՇՈՒՇԻԻ «ՎԱՐԱՆԴԱ» ԵՐԳՉԱԽՈՒՄԲ

Կատեգորիա:Երգչախմբեր
Հովհաննես Մոսոյան

**Հովհաննես Հակոբի Մոսոյան** (), հայ մանկավարժ։ Երկրորդ համաշխարհային պատերազմի վետերան։ ԽՄԿԿ անդամ (1944):

## Կենսագրություն
Հովհաննես Մոսոյանը ծնվել է 1920 թվականին, Ախուրյանի շրջանի Ազատան գյուղում։ 1939 թվականին ավարտել է գյուղի միջնակարգ դպրոցը և ընդունվել Լենինականի երկամյա մանկավարժական ինստիտուտը։

Մոսոյանը 1940 թվականին զորակոչվել է կարմիր բանակ, ծառայել Արևմտյան հատուկ ռազմական օկրուգի տանկային զորամասում։ Ավարտել է գնդի սերժանտական դպրոցը և ստացել կրտսեր սերժանտի կոչում։ Մոսոյանը 1941 թվականի հունիսի 22-ին արևմտյան սահմանի վրա է ստացել առաջին մարտական մկրտությունը։ 1942 թվականի հունիսին 85-րդ հատուկ տանկային բրիգադի կազմում մասնակցել է Հարավ-Արևմտյան ռազմաճակատի մարտական գործողություններին, Ստալինգրադի պաշտպանությանը, ապա՝ մեր զորքերի՝ հարձակողական գործողություններին։ Մասնակցել է Հյուսիսային Կովկասում մղված մարտերին, որտեղ վիրավորվել է։ Հոսպիտալում ապաքինվելուց հետո վերադարձել է իր զորամաս և կռվել Ղրիմի ազատագրման համար։ 1944 թվականի հունվարին վիրավորվել է և, որպես Հայրենական պատերազմի հաշմանդամ, զորացրվել է բանակից։ Ռազմաճակատում ընդունվել է կոմունիստական կուսակցության շարքերը։ Ռազմաճակատում ցուցաբերած արիության ու խիզախության համար Մոսոյանը պարգևատրվել է Կարմիր աստղի շքանշանով, «Խիզախության համար», «Ստալինգրադի պաշտպանության համար» և այլ մեդալներով։

Ավարտել է Լենինականի երկամյա մանկավարժական ինստիտուտի պատմության ֆակուլտետը, աշխատել Թալինի շրջանի Մաստարա գյուղի միջնակարգ դպրոցում, 1947-1964 թվականներին եղել է Ախուրյանի շրջանի Բենիամին գյուղի դպրոցի տնօրեն։ 1964 թվականից եղել է Ազատանի միջնակարգ դպրոցի ուսմասվար։ 1949 թվականին, միաժամանակ, սովորել և ավարտել է Երևանի պետական հեռակա մանկավարժական ինստիտուտի պատմության ֆակուլտետը։

## Պարգևներ
* Կարմիր աստղի շքանշան
* «Խիզախության համար» մեդալ
* «Ստալինգրադի պաշտպանության համար» մեդալ

## Ծանոթագրություններ

Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Ստալինգրադի ճակատամարտի հայ մասնակիցներ
Ֆրանչաբիջո

Անդրեա Մանտենյա

**Ֆրանչաբիջո** (, իրական անուն` *Ֆրանչեսկո դի Քրիստոֆանո Բիջի* ()) (), Վերածննդի դարաշրջանի իտալացի նկարիչ։

## Կյանքը և ստեղծագործությունները
Ծնվել է Ֆլորենցիայում, և սկզբում աշխատել է Մարիոտտո Ալբերտինելլիի ղեկավարության տակ մինչև 1506 թվականը։ 1505 թվականին Ֆրանչաբիջոն ծանոթացել է Անդրեա դել Սարտոյի հետ, և արդեն հաջորդ տարի նրանք երկուսով ընդհանուր խանութ են հիմնել Պիացցա դել Գրանո քաղաքում։ 1513 թվականին նրանք միասին նկարել են *Սանտա Աննիցիատա դե Սերվի* կոչվող ֆլորենտական եկեղեցում։ Ֆրանչաբիջոն տիրապետել է որմնանկարչությանը և Վասարին պնդում էր, որ այս ոլորտում նա գերազանցում է իր բոլոր ժամանակակիցներին։ Նրա դիմանկարներում, և ոչ թե կրոնական նկարներում և որմնանկարներում, կա նատուրալիստական ուժ։

1513 թվականին Անունզիատա բազիլիկայում նա նկարել է «Կույսի ամուսնությունը» որմնանկարը, որը կազմել է նկարների մեծ շարքի մաս։ Հայտնի են նկարիչներ Ռոսո Ֆիորենտինոն, Պոնտորմոն, Ֆրանչեսկո Ինդակոն և Բանդինելին, որոնք աշխատում էին Սարտոյի ղեկավարության տակ։

1514 թվականին նա Ֆլորենցիայի Կոնվենտո դելլա Կալզայի համար նկարեց Անդրեա Մանտենյայի *Վերջին ընթրիք* որմնանակրը։ 1518-1519 թվականներին, Կոնվենտո դելլա Կալզայում, որմնանկարների մեկ այլ շարքում, որի վրա աշխատում էր նաև Անդրեան, նա նկարեց Հովհաննես Մկրտչի մեկնումն անապատ և Մկրտչի հանդիպումը Հիսուսի հետ։

1520-1521 թվականներին, Պոջո ա Կայոնոյի Մեդիչի տոհմում կար սրբապատկերների սրահ, որի պատերին նա որմնանկարեց *Ցիցերոնի հաղթարշավը*։ Նա նկարել է նաև *Սուրբ Ջոբի զոհասեղանը* (1516, Ուֆֆիզի)։

1520-ականների սկզբին Ֆրանչաբիջիոն նկարել է նաև *Տիրամայրը և մանուկ Հիսուսը* կոմպոզիցիան, որտեղ ընդգծված է Ռաֆայել Սանտիի ազդեցությունը։ Գիտնականները նշում են, որ այս նկարը կարևոր է նատուրալիզմը պատկերազարդելու գործում։

Նրան է պատկանում *«Մարիամի նշանադրությունը»* որմնանկարը, որը նա ինքը վնասեց մուրճի հարվածով, քանի որ վանականները ժամանակից շուտ տեսան նրա աշխատանքը։

## Պատկերասրահ

File:Franciabigio 005.jpg|*Անհայտ տղամարդը*
File:Franciabigio 007.JPG|*Երիտասարդ տղամարդը*
File:Franciabigio 009.jpg|*Ձեռնոցներով երիտասարդի դիմանկար*
File:Franciabigio 008.JPG|*Տղամարդու դիմանկար*


File:Franciabigio 002.jpg|*Սուրբ ընտանիք*
File:Franciabigio Virgen con el Niño y San Juanito Liechtenstein Museum Viena.jpg|*Տիրամայրն ու մանուկ Հիսուսը սուրբ Հովհաննեսի հետ* 
File:Franciabigio madonna col bambino e san giovannino.jpg|*Տիրամայրն ու մանուկ Հիսուսը երիտասարդ Հովհաննես Մկրտչի հետ*
File:Albertinelli Franciabigio Vièrge et saints.jpg |*Տիրամայրն ու սրբերը*


## Ծանոթագրություններ

## Արտաքին հղումներ
* «Мадонна Франчабиджо», ежедневная республиканская газета «Якутия», 12 января 2007

Կատեգորիա:16-րդ դարի իտալացի նկարիչներ
Կատեգորիա:Վերածննդի արվեստ
Կատեգորիա:Վերածննդի կերպարվեստ
Կատեգորիա:Վերածննդի նկարիչներ
Կատեգորիա:Իտալացի նկարիչներ
Սաղաթել Մնեյան

**Սաղաթել Մանուկի Մնեյան** (), հայ մանկավարժ, ՀԽՍՀ վաստակավոր ուսուցիչ, Հայրենական մեծ պատերազմի մասնակից։

Հայ դերասանուհի, ՀՍՍՀ վաստակավոր արտիստ Բյուրեղիկ Մնեյանի հայրն է։

## Կենսագրություն
Սաղաթել Մնեյանը ծնվել է 1907 թվականին Կամոյի շրջանի Սարուխան գյուղում։ Հայրը Բաքվի կոմունայի ինտերնացիոնալ բանակի զինվոր էր, զոհվել էր թշնամիների դեմ մղված մարտերից մեկում։ Սաղաթելի մանկությունն անցել է որբանոցում։ 1933 թվականին ավարտել է Երևանի մանկավարժական ինստիտուտի լեզվագրական ֆակուլտետը, աշխատել է Վարդենիսի շրջկենտրոնի դպրոցում՝ ուսուցիչ, տնօրեն, այնուհետև՝ «Կարմիր Բասարգեչար» թերթի հայկական բաժնի խմբագիր։ 1936-1938 թվականներին Մնեյանը Կամոյի մանկավարժական ուսումնարանի տնօրեն էր, այնուհետև՝ «Բայազետի կոլխոզնիկ» շրջանային թերթի խմբագիր։

Հայրենական մեծ պատերազմի առաջին օրերին Մնեյանը կարմիր բանակի շարքերում էր։ Հոսպիտալում եղել է քաղաքական աշխատող, այնուհետև փոխադրվել է հայկական 409-րդ դիվիզիա, «Մարտական դրոշ» թերթի խմբագրություն։ 1944-1945 թվականներին ծառայել է 89-րդ հայկական դիվիզիայի 390-րդ հրաձգային գնդում որպես դասակի հրամանատար։ Գերմանաֆաշիստական զորքերի դեմ մարտնչել է Ղրիմում և մարտերով հասել Գերմանիա։ Օդերի արևմտյան ափին պլացդարմ գրավելիս ցուցաբերած խիզախության համար պարգևատրվել է Կարմիր աստղի շքանշանով։

1945 թվականի դեկտեմբերին Սաղաթել Մնեյանը զորացրվել է բանակից։ Պարգևատրվել է մարտական մեդալներով։

Սաղաթել Մնեյանը մահացել է 1983 թվականին։ Թաղված է Գավառի Դարի Գլաք գերեզմանոցում։

## Պարգևներ
*ՀԽՍՀ վաստակավոր ուսուցիչ
*Կարմիր աստղի շքանշան

## Տես նաև
* Բյուրեղիկ Մնեյան

## Ծանոթագրություններ

Կատեգորիա:Հայ մանկավարժներ
Կատեգորիա:ՀԽՍՀ վաստակավոր ուսուցիչներ
Կատեգորիա:Հայրենական մեծ պատերազմի հայ մասնակիցներ
Հրաչյա Սեյրանյան

**Հրաչյա Գրիգորի Սեյրանյան** (), հայ մանկավարժ։ ՀԽՍՀ վաստակավոր մարզիչ։ Համամիութենական կարգի մրցավար։ Ժողովրդական կրթության գերազանցիկ։ Հայրենական մեծ պատերազմի մասնակից։

## Կենսագրություն
Հրաչյա Սեյրանյանը ծնվել է 1922 թվականին, Երևանում։ Սովորել է մայրաքաղաքի Աբովյանի անվան միջնակարգ դպրոցում։ Սովորելուն զուգընթաց մարզադպրոցում աշխատել է որպես մարզիչ-մանկավարժ։  Դպրոցն ավարտելուց հետո նշանակվել է ֆիզկուլտուրայի ուսուցիչ։ Սեյրանյանին վստահվել էր մարզել մարմնամարզիկների և ակրոբատների թիմը, 1941 թվականի ամռանը Մոսկվայում տեղի ունենալիք ֆիզկուլտուրայի համամիութենական շքերթին նախապատրաստելու։ Այդ օրերին էլ սկսվել է Հայրենական մեծ պատերազմը։

1941 թվականի հոկտեմբերի 19-ին Սեյրանյանը կամավորական ջոկատների հետ մեկնել է կարմիր բանակ, դարձել ավիամեխանիկների դպրոցի սան։ 150 ժամվա ծրագիրը ինքնաթիռի մոտորն ուսումնասիրելու համար նա կրճատել, հասցրել է 75 ժամի։ Դպրոցը սեղմ ժամկետում ավիամասնագետներ է պատրաստել, ուղարկել ռազմի դաշտ, օգնել մարտական թռիչքներին։

1945 թվականին Սեյրանյանը զորացրվել է բանակից։ Սովորել և ավարտել է Մոսկվայի Լենինի շքանշանակիր ֆիզիկական կուլտուրայի ինստիտուտը, աշխատել որպես ավագ դասատու պիոներպալատի պատանեկան սպորտդպրոցում, լուսավորության նախարարության սպորտդպրոցում՝ մարզիչ, ֆիզկուլտուրայի տան տնօրենի տեղակալ, այնուհետև՝ տնօրեն։ Եղել է համամիութենական կարգի մրցավար, ժողովրդական կրթության գերազանցիկ, հանրապետության վաստակավոր մարզիչ Սեյրանյանը ղեկավարել է ՀԽՍՀ լուսավորության նախարարության մարզական բարձրագույն վարպետության հանրապետական դպրոցի աշխատանքները։

## Պարգևներ
* ՀԽՍՀ վաստակավոր մարզիչ
* Ժողովրդական կրթության գերազանցիկ

## Ծանոթագրություններ

Կատեգորիա:ՀԽՍՀ վաստակավոր մարզիչներ
Կատեգորիա:Հայ մանկավարժներ
Կատեգորիա:Հայ մարզիչներ
Կատեգորիա:Հայրենական մեծ պատերազմի հայ մասնակիցներ
Վարազդատ Մնացականյան

**Վարազդատ Մկրտչի Մնացականյան** (), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1940):

## Կենսագրություն
Վարազդատ Մնացականյանը ծնվել է 1916 թվականին, Արևմտյան Հայաստանի Սուրմալուի գավառի Սոլա-Ղամար գյուղում։ 1916 թվականին նրա ծնողները գաղթել են Արևելյան Հայաստան և բնակություն հաստատել Հոկտեմբերյանի շրջանի Շենավան գյուղում։ 1934 թվականին ավարտել է Արմավիրի մանկավարժական տեխնիկումը։ 1934-1939 թվականներին Մնացականյանն աշխատել է Հոկտեմբերյանի շրջանի տարբեր գյուղերի դպրոցներում, եղել է ուսուցիչ, դպրոցի տնօրեն։ Մանկավարժական աշխատանքին զուգընթաց սովորել և ավարտել է Երևանի հեռակա մանկավարժական ինստիտուտի երկամյա բաժնի լեզվագրական ֆակուլտետը։

1939 թվականին Մնացականյանը զորակոչվել է կարմիր բանակ՝ պարտադիր զինվորական ծառայության։ Ավարտել է 132-րդ դիվիզիայի 712-րդ հրաձգային գնդի կրտսեր հրաձգային գնդի կրտսեր հրամանատարների դպրոցը, ստացել ավագ սերժանտի կոչում։ Աշխատել է գնդի դպրոցում որպես դասակի հրամանատարի օգնական և ընտրվել վաշտի կոմերիտական կազմակերպության քարտուղար։ 1940 թվականին Մնացականյանը ընդունվել է կոմունիստական կուսակցության շարքերը։ Ակտիվ մասնակցություն է ունեցել Հարավ-Արևմտյան ռազմաճակատի մարտական գործողություններին։ Մարտերում ցուցաբերած արիության համար պարգևատրվել է «Մարտական ծառայությունների համար», «Կովկասի պաշտպանության համար» և այլ մեդալներով։

1945 թվականին Մնացականյանը զորացրվել է բանակից և ընդունվել Երևանի պետական համալսարանի բանասիրական ֆակուլտետը, միևնույն ժամանակ աշխատել է մայրաքաղաքի Գրիբոյեդովի անվան միջնակարգ դպրոցում, որպես հայոց լեզվի և գրականության ուսուցիչ։ 1949 թվականին ավարտել է Երևանի պետական համալսարանը, նշանակվել Աշտարակի շրջանի Ուջան գյուղի դպրոցի տնօրեն և հայոց լեզվի ու գրականության ուսուցիչ։ 1951 թվականին տեղափոխվել է Հոկտեմբերյանի շրջան և աշխատելՆոր Արտագերսի, Նալբանդյանի, Մեծամորի, քաղաքի № 2 դպրոցներում։ Դպրոցի ուսումնադաստիարակչական աշխատանքները կազմակերպելու համար Մնացականյանը պարգևատրվել է «Աշխատանքային արիության համար» մեդալով։

## Պարգևներ
* «Մարտական ծառայությունների համար» մեդալ
* «Կովկասի պաշտպանության համար» մեդալ
* «Աշխատանքային արիության համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:ՀՊՄՀ շրջանավարտներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:Հայրենական մեծ պատերազմի հայ մասնակիցներ
Յախշիբեկ Մնացականյան

**Յախշիբեկ Հմայակի Մնացականյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Յախշիբեկ Մնացականյանը ծնվել է 1912 թվականին, Արարատի շրջանի Արարատ գյուղում։ 1930 թվականին ավարտել է Երևանի Մյասնիկյանի անվան մանկավարժական թեքումով միջնակարգ դպրոցը։ 1930-1931 թվականներին աշխատել է Նախիջևանի ԻԽՍՀ Օրդուբադի շրջանի Ֆառակա և Բիստ գյուղերի 7-ամյա դպրոցներում որպես հայոց լեզվի ուսուցիչ։ 1931-1932 թվականներին դասավանդել է Երևանի Մաքսիմ Գորկու անվան միջնակարգ դպրոցում։ Այնուհետև աշխատել է Հրազդանի շրջանի դպրոցներում։ 1940 թվականին ավարտել է Երևանի հեռակա մանկավարժական ինստիտուտի լեզվագրական ֆակուլտետը։

1941 թվականի սեպտեմբերին Մնացականյանը զորակոչվել է կարմիր բանակ և շուրջ 150 օր մասնակցել Սևաստոպոլի հերոսական պաշտպանությանը։ Բազմիցս ձեռնամարտի է բռնվել ֆաշիստների հետ և 1942 թվականի հունիսի 11-ին, գիշերը, ծանր վիրավորվել է։ Բուժվելուց հետո, որպես հաշմանդամ, զորացրվել է բանակից։ Իր մարտական և աշխատանքային ծառայությունների համար Մնացականյանը պարգևատրվել է «Պատվո նշան» շքանշանով, «Սևաստոպոլի պաշտպանության համար», «Աշխատանքային արիության համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար», Լենինի ծննդյան 100-ամյակի և ուրիշ մեդալներով։

1942 թվականից Մնացականյանը հայոց լեզու և գրականություն է դասավանդել Երևանի դպրոցներում։ Երկար տարիներ ղեկավարել է Րաֆֆու անվան միջնակարգ դպրոցը։

## Պարգևներ
* «Պատվո նշան» շքանշան
* «Սևաստոպոլի պաշտպանության համար» մեդալ
* «Աշխատանքային արիության համար» մեդալ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
* Լենինի ծննդյան 100-ամյակի մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Արիության մեդալակիրներ
Կատեգորիա:«Սևաստոպոլի պաշտպանության համար» մեդալակիրներ
Կատեգորիա:Դպրոցի տնօրեններ
Դանիելե դա Վոլտերա

**Դանիելե դա Վոլտերա** (, իրական անունը՝ *Daniele Ricciarelli*, ), իտալացի նկարիչ և քանդակագործ։

Ենթադրվում է, որ Դանիելե դա Վոլտերան սովորել է Սոդոմի մոտ։ Ավելի ուշ նա աշխատել է Միքելանջելոյի հետ Հռոմում, շնորհիվ  նրա  հովանավարության Վոլտերան Վատիկանում դարձել է Միքելանջելոյի իրավահաջորդը և խնամակալը։ Միքելանջելոն օգնել է նրան իր խորհուրդներով, և հավանաբար նա Վոլտերային տրամադրել է իր էքսիզները, օրինակ՝ Դանիելե դա Վոլտերայի «Խաչից իջեցնելը» գլուխգործոց կտավի համար, որը գտնվւմ է Հռոմի Տրինիտա դեյ Մոնտի եկեղեցում։

Դա Վոլտերայի մյուս հայտնի նկարներն են՝ «Արդարություն», «Նորածինների կոտորածը» կտավները, որը գտնվում են Ֆլորենցիա քաղաքի Ուֆֆիցի պատկերասրահում։ 
Լուվրում գտնվում է Դանիել դա Վոլտերայի երկկողմանի պատկերը նույն թեմայով՝ «Դավիթը կտրում է Գողիաթի գլուխը», պատկերված մեծ թերթաքանդակի վրա։ Երկու կողմերում էլ պատկերված են տեսարանները առանձնանում են ընդամենը մեկ վայրկյանով, ինչպես կինոնկարում երկու առանձին կադր։

Դանիելե դա Վոլտերան կորցրել է իր պաշտոնը Հռոմի պապ Հուլիոս III-ի օրոք, իրեն նվիրել է քանդակագործությանը և հետագայում տեղափոխվել է Ֆլորենցիա, ապա կրկին վերադարձել է Հռոմ, որտեղ Պիոս IV պապի հրամանով «ծածկել է Միքելանջելոյի «Վերջին դատաստան»-ի «տգեղ մերկությունը», որի համար նա ստացել է *Braghettone* («երեսփոխան») հեգնական մականունը։

Դա Վոլտերայի քանդակագործական աշխատանքներից Կլեոպատրայի արձանը պահպանվել է Հռոմի Վատիկանի առաքելական պալատի շատրվանի մոտ։ Ֆրանսիայից դա Վոլտերան պատվեր է ստացել Հենրի II-ի ձիավոր արձանի համար, բայց միայն ձին է կարողացել պատրաստել նրա համար, քանի որ Փարիզի Պալե-Ռոյալում հետագայում բազմել է Լյուդովիկոս XIII-ը։

## Պատկերասրահ

Պատկեր:Massacreoftheinnocents.jpg|Նորածինների կոտորածը, Ուֆֆիցի, Ֆլորենցիա
Պատկեր:Daniele_da_Volterra_001.jpg|Իլյա մարգարեն, մոտ 1550-1560 թվականներ, Pannocchieschi d’Elci հավաքածու, Սիենա
Պատկեր:Daniele_da_Volterra_002.jpg|Խաչից իջեցնելը, Տրինիտա դեյ Մոնտի եկեղեցի, 1541 թվական
Պատկեր:DSC02316 Daniele Da Volterra - Ritratto di Michelangelo (1564) - Foto Giovanni Dall'Orto, 6-jan-2006.jpg|Միքելանջելոյի դիմանկարը, նկարչի դիմաքանդակի հիման վրա, 1564 թվական, Միլան

## Ծանոթագրություններ

Կատեգորիա:Իտալացի նկարիչներ
Կատեգորիա:16-րդ դարի իտալացի նկարիչներ
Կատեգորիա:Իտալացի քանդակագործներ
Կատեգորիա:Իտալացի մաներիստ նկարիչներ
Կատեգորիա:16-րդ դարի արվեստագետներ
Կատեգորիա:16-րդ դարի նկարիչներ
Կատեգորիա:Իտալացի արվեստագետներ
Կենդանի գեղանկարչություն

**Կենդանի գեղանկարչություն** (), տեսողական ժամանակակից Փերֆորմանսի ձև, որի շրջանակներում նկարիչները հանդիսատեսին են ցուցադրում կերպարվեստի իրենց աշխատանքները որոշակի հանրային վայրում․ սովորաբար դա տեղի է ունենում բարերում, երաժշտական համերգների ժամանակ, հարսանեկան երեկույթներին կամ այլ ցանկացած հանրային միջոցառումների ժամանակ՝ կենդանի երաժշտության նվագակցությամբ կամ դիջեյի մասնակցությամբ։ Ստեղծագործությունները, որոնք ստեղծվում են իրական ժամանակում հանդիսատեսի աչքի առաջ, կարող են լինել պլանավորված կամ իմպրովիզացվիա։ Կենդանի արվեստի նման ձևը հաճախ հակադրվում է առավել հայտնի և տարածված գեղարվեստի ստեղծագործություններին, որոնք ստեղծվում են իրենց արարողների կողմից արվեստանոցներում կամ այլ մասնավոր և ոչ թե հանրային վայրերում և միայն դրանից հետո են ներկայացվում հանրության դատին։
[մինի|250x250пкс| Կենդանի գեղանկարչության օրինակ՝ Բեո Բեյոնդը ելույթ է ունենում Բարսելոնայի Shôko ակումբում։ Նկարը ստեղծվում է [ֆլուորեսցենցիա ներկերով, որոնք փայլում են սև լույսի տակ]]

## Ակնարկ
Կենդանի գեղանկարչությունը տարածում է ստացել 20-րդ դարի վերջում։ Իրական ժամանակում հանրության առջև ստեղծագործել են բազմաթիվ նկարիչներ, այդ թվում՝ հայտնի Լերոյ Նիմանը, որը նկարել է 1976 թվականի Ամառային օլիմպիական խաղերի ժամանակ։ 1990-ական և 2000-ական թվականներին կենդանի գեղանկարչության տեխնիկան դարձել է Սթրիթ արտի և գրաֆիտի նկարիչների տարբերակիչ գիծը։ Ժամանակի ընթացքում կենդանի գեղանկարչությունը զարգացել է․ եթե այն սկզբում հայտնի էր իմպրեսոնիստների շրջանում, որոնք նկարում էին քիչ մարդկանց առաջ, ապա այժմ նկարիչները կարող են հավաքել մեծ քանակությամբ հանդիսատես և հանդես գալ մեծ հարթակներում։ Ռոբերտ Կ․ Գամաժը, փերֆորմանսի ավսրալացի առավել հայտնի ներկայացուցիչներից է, հաճախ հնարավորություն է տալիս հանդիսատեսին ստեղծագործել իր հետ միասին՝ ավելացնելով իրենց դրվագները․ ընդ որում ստեղծված աշխատանքը փոխանցվում է հանրային սեփականությանը։ Ամերիկացի նկարչուհի Քեյթլին Բեյդլերը պնդում է, որ կենդանի գեղանկարչությունը կոչված է վերականգնելու կապերը տարբեր մարդկանց և համայնքների միջև՝ արվեստին համատեղ հաղորդակից լինելու միջոցով՝ անկախ նրանց ռասայական, տարիքային, մշակութային կամ սոցիալ-տնտեսական պատկանելությունից։ Haven Art Studio-ի Live Artist teams-ի ստեղծագործական կոլեկտիվները նույնպես կենդանի արվեստի կատարողների վառ օրինակ են։ Այս արվեստի համայնքները հիմնադրվել են 2005 թվականին Ռենդոլֆ ընտանիքի ութ անդամների կողմից, որոնք ապրում են Կալիֆոռնիա նահանգի Ռեդինգ քաղաքում։ Նրանք նկարում են տարբեր թեմատիկ աշխատանքներ, որոնցում արտացոլվում են տարբեր համաշխարհային իրադարձություններ, ընդ որում, իրենց յուրաքանչյուր աշխատանքում նկարիչները փորձում են որոշակի դրական ուղերձներ ներդնել։

## Ծանոթագրություններ

## արտաքին հղումներ
* Michael Raivard, Live Painter - Glitter Painter
* Haven Art Live Elizabeth Randolph-Soto and Anna Randolph

Կատեգորիա:Գեղանկարչություն
Կատեգորիա:Ժամանակակից արվեստ
Արարատ Մելքումյան

**Արարատ Միքայելի Մելքումյան** (), զինվորական, գեներալ-մայոր, Արցախյան պատերազմի մասնակից, Մարտունու շրջանի վարչակազմի նախկին ղեկավար (2019-2021), ԱՀ անվտանգության խորհրդի նախկին քարտուղար (2023 հունվարի 7-16), ԱՀ ազգային անվտանգության ծառայության տնօրեն։ Արցախի հերոս։

## Կենսագրություն
Արարատ Մելքումյանը ծնվել է 1973 թվականի փետրվարի 1-ին Մարտունու շրջանի Կարմիր Շուկա գյուղում։ Ընտանիքը բաղկացած է եղել վեց երեխայից։ Դպրոցն ավարտելուց հետո ընդունվել է Մոսկվայի իրավաբանական ինստիտուտի հեռակա բաժինը։ 1991 թվականին զորակոչվել է Խորհրդային բանակ։ Մեկ տարի անց վերադարձել է Մարտունի քաղաք և ընդգրկվել Կարմիր Շուկայի ինքնապաշտպանական ջոկատում։ Նրա հրամանատարներն են եղել Մոնթե Մելքոնյանն ու Մովսես Հակոբյանը։

Եղել է վաշտի հրամանատար, 1994 թվականին պարգևատրվել է Արցախի «Մարտական խաչ» 2-րդ աստիճանի շքանշանով։

Հետագայում ուսումը շարունակել է Մոսկվայի համազորային ակադեմիայում, որից հետո աշխատանքի անցել Արցախի պաշտպանության բանակի խոշոր զորամիավորումներից մեկում։

Եղել է Արցախի N զորամասի հրամանատար։

2016 թվականին իր ջոկատի հետ մասնակցել է Քառօրյա պատերազմին և պարգևատրվել Հայաստանի «Մարտական խաչ» 1-ին  աստիճանի շքանշանով։

2018 թվականի փետրվարին նշանակվել է ՀՀ ՊՆ 1-ին զորամիավորման հրամանատար։

2019 թվականի հուլիսից Մարտունու շրջանի վարչակազմի ղեկավարն է։

2021-2023 թվականներին զբաղեցրել է ԱՀ ազգային անվտանգության ծառայության տնօրենի առաջին տեղակալի պաշտոնը։

2023 թվականի հունվարի 7-ից 16-ը, զբաղեցրել է ԱՀ անվտանգության խորհրդի քարտուղարի պաշտոնը։

2023 թվականի հունվարի 16-ի ԱՀ նախագահի հրամանագրով նշանակվել է ԱՀ ազգային անվտանգության ծառայության տնօրեն։

2020 թվականի Հայ-ադրբեջանական պատերազմում Արցախի Հանրապետությանը մատուցած բացառիկ ծառայությունների համար Արցախի հանրապետության նախագահ Արայիկ Հարությունյանի կողմից Արարատ Միքայելի Մելքումյանին շնորհվել է «Արցախի հերոս» բարձրագույն կոչում։

Ունի գեներալ-մայորի զինվորական կոչում։

## Ծանոթագրություններ

## Արտաքին հղումներ
*hetq.am կայքում
*Նվիրյալները. Արարատ Մելքումյան

Կատեգորիա:Արցախի Հանրապետության ազգային անվտանգության ծառայության գեներալ-մայորներ
Կատեգորիա:44-օրյա պատերազմի մասնակիցներ հայկական կողմից
Կատեգորիա:Արցախյան պատերազմի մասնակիցներ հայկական կողմից
Անդրեա դա Մուրանո

**Անդրեան Մուրանոյից** (, , փաստաթղթերով հայտնի է 1463-1512 թվականներին), Վերածննդի դարաշրջանի վենետիկյան նկարիչ:

## Քիչ հայտնի կենսագրություն
Նկարիչի կենսագրական փաստերը քիչ են և վերականգնվել են արխիվային գտածոների հաշվին։ Ծննդյան տարեթիվը հայտնի չէ, ենթադրվում է 1440-1443 թվականների միջև է։ Նրա մասին առաջին փաստագրական հիշատակությունը թվագրվում է 1463 թվականին, երբ նա աշխատում էր Սան-Զաքարիա եկեղեցու ոսկեջրմամբ։

Ըստ ենթադրությունների՝ Անդրեա դա Մուրանոն կարող էր կապված լինել նկարիչ Բարտոլոմեո Վիվարինիի հետ (մոտավորապես 1430-1491 թվականներ)։ Հայտնի է, որ երկու նկարիչներն էլ աշխատում էին «Աբրահամի կյանքի տեսարաններ» նկարների վրա Սան-Մարկոսի եղբայրության համար, որն այժմ կորսված է։ 1472 թվականից Սանտա-Մարիա-Ֆորմոզայում հայտնի է նկարչի արվեստանոցի գոյության մասին, որտեղ նաև աշխատում էր նրա եղբայր Ջիրոլամո դի Ջովանին, ով նաև զբաղվում էր ոսկու քանդակագործությամբ։ 1480-ական թվականներին նա աշխատում էր Կասլելֆրանկո քաղաքի համակազմում, որտեղ ստեղծում էր կոմպոզիցիաներ, որոնք Վենետիկում հայտնի էին որպես «Սուրբ զրույցներ»։ Որոշ ժամանակ նա աշխատում էր Տրեվիզո քաղաքում։

Սուրբ Սեբաստիանի, Վինսենթ Ֆերերի Ռոխի և չորս այլ անձանց հետ Սուրբ Պետրոսի և Մադոննա դելլա Միսերի կորդիայի եռաչափ պատկերը վերագրվում է Անդրեային, և գտնվում է Վենետիկի դել Ակադեմիա պատկերասրահում, որը սերում է Մուրանոյի Սան Պիետրո եկեղեցուց։

## Գեղարվեստական ոճը
Նկարչի գեղարվեստական ոճին հատուկ են վաղ վերածննդի դարաշրջանի վենետիկյան դպրոցի գծեր։ Ինչպես այդ ժամանակաշրջանում վենետիկցի նկարիչների նկարների մեծամասնությանը, այնպես էլ Անդրեա դա Մուրանոյին, հատուկ է գույների վեհությունը, պայծառությունը։ Միջնադարյան գծերի անհաղթահարելիության ապացույցըն խորանային կերպարների ոսկյա ֆոնը և դրանց անշարժությունն են։ Վարպետի ոճը տատանվում է այն նույն սահմաններում, ինչ Վիվարինի եղբայրների և Բելլինի ընտանիքի նկարիչների ոճը։ Դրա հետ մեկտեղ, հավանական է, որ նա կողմնորոշվում էր նաև Անդրեա Մանտենյայի ստեղծագործություններով։

## Ընտրյալ ստեղծագործություններ
* «Մադոննան սրբերի ու նվիրյալների  հետ», 1479 թվական
* «Սուրբ Անտոնիոս», 1486 թվական
* «Սուրբ Բաստյանի խորանը», 1484-1502 թվականներ
* «Հովհաննես Ավետարանիչ»
* «Մադոննան Պավել և Պետրոս, Նիկոլայ Միրլիկիսկի, Հովհաննես Մկրտիչ սրբերի հետ գահի վրա», 1502 թվական։

## Տես նաև
* Վենետիկի գեղարվեստի դպրոց

## Ծանոթագրություններ

## Աղբյուրներ
* Camillo Semenzato, ANDREA di Giovanni, detto Andrea da in Murano «Dizionario Biografico degli Italiani», Vol. 3, Treccani, 1961.
* Камилло Семенцато, биографическая справка, 1961 г.

Կատեգորիա:16-րդ դարի իտալացի նկարիչներ
Ջոզեֆ Բո Բայդեն

**Ջոզեֆ Ռոբինեթ «Բո» Բայդեն III** (, ), ամերիկացի իրավաբան, պետական գործիչ և դեմոկրատ քաղաքական գործիչ, ԱՄՆ-ի 46-րդ նախագահ Ջո Բայդենի որդին։ 2007-2015 թվականներին զբաղեցրել է Դելավեր նահանգի գլխավոր դատախազի պաշտոնը (1973-2009 թվականներին Ջո Բայդենը՝ Բո Բայդենի հայրը, Դելավեր նահանգից սենատոր էր)։

## Կենսագրություն
Բո Բայդենը քաղաքական գործիչ Ջո Բայդենի և նրա առաջին կնոջ՝ Նիլե Հանթերի ավագ զավակն էր։ 1972 թվականին նրա մայրը և կրտսեր քույրը մահացել են ավտովթարից։ Նա և իր կրտսեր եղբայրը՝ Հանթերը, ողջ են մնացել, բայց Բոն լուրջ վնասվածքներ է ստացել։

Իրավունք է սովորել Փենսիլվանիայի համալսարանում և Սիրաքյուսի համալսարանի Իրավաբանական քոլեջում։ 1995-2004 թվականներին իրավաբան է աշխատել ԱՄՆ արդարադատության նախարարությունում։ 2004 թվականին Բայդենը դարձել է *Bifferato*, *Gentilotti*, *Biden & Balick* իրավաբանական ընկերության գործընկերը։ Բացի այդ, նա եղել է քաղաքականության զարգացման վարչության ժամանակավոր խորհրդատու և իրավաբան ԱՄՆ դատախազի գրասենյակում։

Բայդենն ամուսնացած էր 2003 թվականից, ուներ դուստր և որդի։

2006 թվականին նա ընտրվել է Դելավեր նահանգի գլխավոր դատախազ, պաշտոնը ստանձնել է 2007 թվականի հունվարին։ 2015 թվականին հեռացել է պաշտոնից։

Եղել է Դելավեր նահանգի Ազգային գվարդիայի անդամ 2003 թվականից, 2008-2009 թվականներին ծառայել է Իրաքում։ Մահվան պահին մայորի կոչում է ունեցել։

2015 թվականի մայիսի 30-ին Բո Բայդենը մահացել է գլխուղեղի ուռուցքից (գլիոբլաստոմա)։ 2015 թվականի հունիսի 6-ին Հռոմի կաթոլիկ Սուրբ Անտոնիա (Ուիլմինգթոն) եկեղեցում տեղի է ունեցել հրաժեշտի արարողությունը։ Թաղված է Գրինվիլի Սուրբ Ջոզեֆի գերեզմանատանը։

## Ծանոթագրություններ

## Արտաքին հղումներ
* 
* Law firm hires Beau Biden
* Former Biden advisor picked as Senate replacement 

Կատեգորիա:21-րդ դարի ամերիկացի քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի պետական գործիչներ
Կատեգորիա:Ամերիկացի փաստաբաններ
Կատեգորիա:Ամերիկացիներ իռլանդական սերմամբ
Կատեգորիա:Բրոնզե աստղի մեդալակիրներ (ԱՄՆ)
Կատեգորիա:Քաղցկեղից մահացածներ
Ֆրանչեսկո Վաննի

**Ֆրանչեսկո Վաննի** կամ **Վանիուս** (, ),  բարոկկո ոճի իտալացի նկարիչ և Սիենայի դպրոցի փորագրող, Ռաֆայելի, Բարոչչիի և Անիբալե Կարաչիի հետևորդ։

## Կենսագրություն
Նկարչական շնորհ ունենալուց բացի, Ֆրանչեսկո Վաննին լավ է իմացել մեխանիկա և ճարտարապետություն։ Սովորել է Բոլոնիայում՝ Սալիմբենիի (:it:Ventura Salimbeni) և Պասերոտիի մոտ, Հռոմում 1579 թվականից ի վեր Ջովանի դե Վեկկիի մոտ, ում ոճը նա ցանկանում էր փոխանցել իր հայրենակիցներին, բայց Վանիուսի նկարները դուր չէին գալիս Սիենայի նկարիչներին, և նա որոշել է հետևել Լոմբարդի դպրոցի նկարիչներին։

Եղել է կարդինալ Բարոնիի սիրելին, որը նրա համար Հռոմի պապ Կղեմես 8-րդից խնդրել է Փրկչի շքանշան։ Սուրբ Պետրոսի տաճարի համար ստեղծված նկարի համար Հռոմի պապը Վաննիին շնորհել է ասպետի տիտղոս։ Վաննին եղել է Ֆաբիա Քիջիի կնքահայրը, որը հետագայում դարձել է Հռոմի պապ Ալեքսանդր VII անունով։ Վերջինս շռայլորեն պարգևատրել է իր կնքահորը։

Որդիները՝ Միքել-Անջելոն և Ռաֆայելոն, դարձել են նկարիչներ։ Նրա աշակերտներն են եղել Աստոլֆո Պետրացցին և Ռուտիլիո Մանետտին։ Աշակերտների թվում են եղել նաև երկու Վանի՝ Իոհանն ու Ֆրանչեսկոն, որոնք տարբերակման համար կոչվում էին Դել Վանի։

## Ստեղծագործություններ
Կոռեջոյից ընդունելով գույնի հաճելիությունն ու ուժը՝ Վաննին հավատարիմ է մնացել Բարոչչիի նկարների գծագրությանը և ձևին և այնքան շատ ընդօրինակել նրան, մանավանդ երեխաների գլուխների բնավորության մեջ, որ մասնագետները սկսել են շփոթել նրանց։ Նկարել է հոգևոր և կրոնական սյուժեներ։ Նրա աշխատանքներից հայտնի են.

* «Մադոննա», Բարոչչիի ոճով, Զամբեկկարի պատկերասրահ, Բոլոնիա,
* «Սիմոն Մագի անկումը», Հռոմ,
* «Մադոննա», Monna Agnese եկեղեցի,
* «Սուրբ Ռայմոնդը ծովով ճանապարհորդելիս», Դոմինիկյան եկեղեցի,
* «La disputa sul sacramento», Պիզա,
* «Թռիչք դեպի Եգիպտոս», Սիենա,
* «Սուրբ Եկատերինայի նշանադրությունը, շրջապատված հրեշտակների դեմքերով», նույն տեղում։

Ստեղծել է էստամպներ՝ փորագրված թունդ օղիով։

## Ծանոթագրություններ

## Գրականություն
* *Плюшар А.* Ванни: 2. Францискъ Ванни. // Энциклопедический лексикон . — Т. 8. —  : Типография А. Плюшара, 1837. — С. 243.

Կատեգորիա:16-րդ դարի իտալացի նկարիչներ
Կատեգորիա:17-րդ դարի իտալացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Իտալացի դիզայներներ
Կատեգորիա:Իտալացի մաներիստ նկարիչներ
Կատեգորիա:Իտալացի նկարիչներ
Կատեգորիա:Իտալացի փորագրիչներ
Մանդարա լեռնաշղթա

**Մանդարա** ( Monts Mandara,  Mandara Mountains), հրաբխային լեռնաշղթա, ձգվում է Նիգերիայի և Կամերունի սահմանի հյուսիսային հատվածի երկայնքով՝  հարավում գտնվող Բենուա գետից  մինչև Մաուրա քաղաքի հյուսիս-արևմտյան սահմաններ։ Լեռնաշղթայի ամենաբարձր գագաթը Ուպե լեռն է (1․494 մետր)։ Տարածաշրջանը խիտ բնակեցված է Չադի լեզուներով խոսող մոֆու և կիրդի ցեղերով։

Մանդարայի լեռներում, այդ թվում՝ Դիյ Գիդ Բիյ (**Diy-Gid-Biy** *DGB*) հնագիտական հուշարձանի տարածքում իրականացվել են հնագիտական լայնածավալ հետազոտություններ։

## Երկրաբանություն
Ռումսիկի գյուղի մոտակայքում գտնվող Մանդարա լեռների Կապսիկի գագաթը ձևավորվել է միլիոնավոր տարիներ առաջ, երբ Աֆրիկյան մայրցամաքի  սալաքարերի տակ գտնվող բազալտային ապարների հանքաշերտերը բարձրացել են և մասնատվելով  դուրս են մղվել մակերես։ Ժամանակին կլիման ավելի խոնավ է եղել։ Տեղումների մեծ քանակի պատճառով առաջացել են բազմաթիվ հոսող գետեր։ Գետերը թափանցելով ճեղքվածքների մեջ խորացրել և ընդլայնել են խզվածքները՝ տարածքը դարձնելով խորդուբորդ։

Հրաբխային ակտիվությունը մեծ դեր է ունեցել միջավայրի ձևավորման վրա։ Լավայի ժայթքումներն առաջացրել են հրաբխային կոներ, որոնց խառնարանները մագմայի պնդացման պատճառով փակվել են։ Կարծրացած խառնարանները, որոնք կոչվում են հրաբխային խցաններ, ավելի դիմացկուն են էրոզիայի դեմ, քան հրաբուխների արտաքին կոները։ Նախկին հրաբուխներից՝ էրոզիայի հետևանքով մնացել են այնպիսի խառնարաններ,որոնք հիշեցնում են ասեղի նման սուր պտուտակներ, ինչպիսիք է՝ Կասպիկի գագաթը։
thumb|250 փքս|Կամերունի Ֆիզիկական քարտեզ երկիր Կամերուն և Նիգերիա

## Պատկերասրահ

Mandara Mountains from Yola.jpg|Հյուսիս-արևելյան լեռնաճյուղավորում
Mandara Mountains - panoramio.jpg|Մանդարա լեռներ
Monts.jpg
Mont Mandara.jpg
Kapsiki home in Rhumsiki.jpg|Ռամսիկի գյուղ Մանդարայի լանջերին


## Ծանոթագրություններ

Կատեգորիա:Կամերունի աշխարհագրություն
Կատեգորիա:Նիգերիայի աշխարհագրություն
Ֆրանչեսկո Սալվիատի

**Ֆրանչեսկո Սալվիատի** (իրական անունը՝ **Ֆրանչեսկո դե Ռոսսի**, , ), իտալացի նկարիչ, մաներիզմի ներկայացուցիչ։

## Կենսագրություն
Ծնվել է Ֆլորենցիայում, ջուլհակի ընտանիքում։ Սովորել է Անդրեա դել Սարտոյի արվեստանոցում։ Երիտասարդ տարիներին վայելել է կարդինալ Ջովանի Սալվիատիի հովանավորությունը, ում հրավերով 1530 թվականին ժամանել է  Հռոմ։ 1538 թվականին ընդունում է իր ղեկավարի պատվերը՝ մասնակցելու Սան Ջովաննի Դեկոլատոյի եկեղեցու որմնանկարի ստեղծմանը։ «Մարիամի և Եղիսաբեթի հանդիպումը» որմնանկարը, որը կատարվել է նրա կողմից, կրում է Ռաֆայելի վատիկանյան որմնանկարների ազդեցությունը։ Այս առաջին մեծ աշխատանքը արվեստագետին հռչակ է բերել։ Ի նշան երախտագիտության, նա վերցրել է իր հովանավորի ազգանունը։ 1539 թվականին Սալվիատին ձեռնամուխ է եղել Վենետիկ ուղևորությանը, 1540-ականներին ապրել և աշխատել է հիմնականում Ֆլորենցիայում և Հռոմում։  1556-1557 թվականներին նկարիչն այցելել է Ֆոնտենբլո, որտեղ նրա ոճը ճանաչում է բերել նրան։  Սալվիատին իր ժամանակի ամենահայտնի որմնանկարիչներից էր։ Նրա ոճը նուրբ է, և ստեղծագործությունները, որոնք ներառում են բազմաթիվ ֆիգուրներ, բարդ և խնամքով են կառուցված։ Այս բնագավառում նկարչի լավագույն աշխատանքների թվին կարելի է դասել Ֆլորենցիայում Պալացցո Վեկկիո աուդիենցիաների սրահի (1543-1544) որմնանկարը, որը նվիրված է հռոմեական զորավար և բռնապետ Ֆուրի Կամիլի կյանքի պատմությանը և հանդիսանում է Կոզիմո Մեդիչիի կառավարման այլաբանություն։ Սալվիատին նաև հրաշալի դիմանկարիչ էր։ Այս ժանրում նրա աշխատանքները տարբերվում են մոդելի հոգեբանական բնութագրերի ճշգրտությամբ և գունային ներկապնակի հարստությամբ, որը հիշեցնում է Հյուսիսային Իտալիայի գեղանկարչական ավանդույթի մասին։ Նրա բազմաթիվ դիմանկարները երբեմն սխալմամբ վերագրվում են Անյոլո Բրոնձինոյին։ Նկարիչը մահացել է Հռոմում 1563 թվականին։

## Հիմնական աշխատանքներ
* *Կամիլլի հաղթահանդեսը*, 1543—1545 թվականներ, Ֆլորենցիա, Պալացցո Վեկկիո,
* *Ողորմություն*, 1554-1558 թվականներ, Ֆլորենցիա, Ուֆֆիցի պատկերասրահ,
* *Տղամարդու դիմանկար*, 1550-1555 թվականներ, Լոս Անջելես, Փոլ Գեթի թանգարանի,
* *Երիտասարդ տղամարդու դիմանկար*, 1550 թվական, Հոնոլուլուի արվեստի ակադեմիա,
* *Երիտասարդ տղամարդու դիմանկար*, 1548 թվական, Վիեննա, Լիխտենշտեյնի թանգարան,
* *Սուրբ Թովմասի անհավատությունը*, 1543-1547 թվականներ, Փարիզ, Լուվր,
* *Բրուտուսը, Մյուցիո Սցեվոլան և Կամիլը*, Ֆլորենցիա, Պալացցո Վեկկիո,
* *Մարիամի և Էլիզաբեթի հանդիպումը*, 1538 թվական, Հռոմ, Սան Ջիովանի Դեկոլատո եկեղեցի։

## Պատկերասրահ

Պատկեր:Francesco Salviati 003.jpg|Ողորմություն
Պատկեր:Francesco Salviati --Portrait of a Young Man, c. 1550.jpg
Պատկեր:Francesco de' Rossi's painting 'The Doubting of St. Thomas'.jpg


## Ծանոթագրություններ

## Արտաքին հղումներ
* Картины Франческо Сальвиати

Կատեգորիա:16-րդ դարի իտալացի նկարիչներ
Կատեգորիա:16-րդ դարի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Իտալացի մաներիստ նկարիչներ
Կատեգորիա:Իտալացի նկարիչներ
Կատեգորիա:Կեղծանուններ
Կատեգորիա:Վերածննդի նկարիչներ